 9 Identificarea cu agresorul Mecanismele de aparare la care recurge Eul sunt relativ usor de desco- perit atâta timp cât fiecare dintre ele este utilizat separat si numai impo- triva unui pericol determinat Când descoperim negarea, stim ca ea este o reactie la un pericol extern; in cazul refularii, stim ca este vorba de lupta Eului cu excitatiile pulsionale Dar când avem de-a face cu inhi- bitiile si restrângerea Eului, procedee in aparenta foarte asemanatoare, suntem mai putin siguri daca aceste procese tin de un conflict intern sau de unul extern Lucrurile se complica si mai tare atunci când masu- rile defensive se combina sau când acelasi mecanism este folosit o data impotriva unor forte interne si alta data impotriva unor forte externe O ilustrare foarte buna a acestor complicatii este reprezentata de pro- cesul identificarii Întrucât este unul din factorii implicati în dezvolta- rea Supraeului, identificarea contribuie la controlul pulsiunilor Însa, dupa cum sper sa arat in cele ce urmeaza, câteodata ea se combina cu alte mecanisme pentru a forma una din armele cele mai puternie ale Eului impotriva obiectelor externe generatoare de angoasa August Aichhorn relateaza cazul unui copil de scoata elementara de care a avut ocazia sa se ocupe pentru ca avea obiceiul sa se strâmbe Profesorul i s-a plâns ca, atunci când era certat, copilul se purta anor- mal În astfel de situatii el se strâmba, iar întreaga clasa izbucnea în râs Dupa parerea profesorului, copilul ori îsi batea joc de el, ori avea un tic facial Relatarea profesorului s-a confirmat, caci baiatul a început sa se strâmbe în timpul consultatiei Situatia s-a lamurit insa atunci când toti trei au fost de fata: baiatul, profesorul si terapeutul Privindu-i atent pe cei doi, Aichhorn a observat ca grimasele baiatului reprezentau o reproducere caricaturala a expresiei furioase a profesorului Când tre- 90 Eul si mecanismele de aparare buia sa faca fata reprosurilor profesorului, baiatul încerca sa-si contro- leze angoasa imitându-l involuntar El se identifica cu furia profesoru- lui si îi prelua expresia fetei în timp ce acesta vorbea, însa fara sa îsi dea seama ca îl imita Grimasele sale echivalau, în acest caz, cu o identifi- care cu obiectul extern temut Sa ne reamintim de cazul fetitei care încerca prin gesturi magice sa scape de chinurile asociate cu invidia ei de penis Ea facea în mod con- stient si intentionat uz de un mecanism la care baietii recurg în mod involuntar Acasa, ea se temea sa traverseze holul pe întuneric deoare- ce îi era teama de fantome Totusi, brusc, a adoptat un subterfugiu care i-a permis sa-si stapâneasca teama: a început sa fuga de-a lungul holu- lui facând tot felul de gesturi ciudate Putin dupa aceea i-a spus frate- lui sau mai mic, cu un aer triumfator, secretul victoriei sale asupra angoasei: "Nu trebuie sa-ti fie frica în hol", a spus ea, "trebuie numai sa te prefaci ca esti fantoma care îti iese în cale " Aceasta arata ca ges- turile ei magice reprezentau miscarile pe care îsi imagina ca le-ar face fantoma Am fi înclinati sa consideram comportamentul celor doi copii pe care i-am prezentat ca idiosincratic dar este de fapt, vorba despre cea mai fireasca si mai raspândita modalitate comportamentala a Eului pri- mitiv De altfel sunt fapte bine cunoscute celor care au studiat practici precum invocarea si exorcizarea spiritelor si ceremonialurile religioase primitive În plus, în multe jocuri de copii, prin transformarea subiec- tului într-o fiinta periculoasa, angoasa este convertita în sentimentul placut al sigurantei Acesta este un alt unghi sub care pot fi studiate jocurile de rol ale copiilor Totusi, imitatia fizica a adversarului reprezinta asimilarea unui singur element dintr-o experienta angoasanta complexa Observatia ne învata ca si celelalte elemente trebuie controlat~ :Micutul pacient de sase ani, de care am vorbit adesea, trebuia sa mearga de câteva ori la dentist La început totul a mers bine; tratamen- tul nu era dureros, iar el râdea triumfator de cei care se tem de dentist Identificarea cu agresorul 91 Dar într-o zi micutul pacient a ajuns la mine foarte necajit Dentistul tocmai îi provocase o durere Era prost dispus si neprietenos si a înce- put sa-si verse oful pe lucrurile din camera mea Prima lui victima a fost o guma de sters Vroia sa i-o dau lui, iar când l-am refuzat a luat un cutit si a încercat sa o taie în doua Apoi i-a casunat pe un ghem mare de sfoara Vroia sa i-l dau si pe acesta, spunându-mi ce lesa buna ar face din el pentru animalele sale Când am refuzat sa îi dau întregul ghem a luat din nou cutitul si a taiat un fir foarte lung Însa nu l-a folo- sit, ci, în schimb, a început sa-I taie în bucati mici Pâna la urma a arun- cat firul de sfoara si si-a îndreptat atentia catre niste creioane pe care a început sa le ascuta si sa le rupa vârful pentru a le ascuti din nou N-ar fi corect sa spunem ca se juca "de-a dentistul", caci nu intrase în nici un rol Aici copilul nu se identificase cu agresorul, ci cu agresivitatea acestuia Alta data, acelasi baiat a venit la mine tocmai dupa ce suferise un accident usor În timpul unui joc la scoala s-a repezit cu toata viteza în pumnul profesorului de gimnastica pe care, întâmplator, acesta îl tinea chiar în fata copilului I-au dat lacrimile Buza a început sa-i sângereze, iar el a încercat sa se ascunda în spatele palmelor cu care si-a acoperit fata Am cautat sa îl consolez si sa îl linistesc A plecat în aceeasi stare deplorabila în care venise, însa a doua zi a aparut foarte mândru, îmbracat în soldat Pe cap purta o cascheta militara, la brâu o sabie de jucarie, iar în mâna tinea un pistol Constatând surpriza mea în fata acestei transformari, a spus simplu: "Vroiam doar sa am astea la mine ca sa ne jucam " Cu toate acestea, nu s-a jucat; în schimb s-a asezat pe scaun si a scris o scrisoare mamei sale: "Draga mama, te rog frumos de tot, de tot, de tot, sa nu astepti pâna la Paste ca sa îmi dai cutitul pe care mi l-ai promis " Nici în acest caz nu putem spune ca, pentru a-si stapâni teama traita în ziua precedenta, baiatul a intrat în rolul profeso- rului de care s-a ciocnit si nici ca imita agresivitatea acestuia Armele si tinuta militara, fiind caracteristici masculine, simbolizau desigur pute- rea profesorului, la fel ca si atributele tatalui din fantasma cu animale- 92 Eul si mecanismele de aparare le si îl ajutau pe baiat sa se identifice cu masculinitatea adultului si, ast- fel, sa se apere împotriva ranii narcisice de pe urma evenimentului nefericit Exemplele pe care le-am aratat pâna acum ilustreaza un proces bine cunoscut Copilul introiecteaza un atribut al obiectului temut, ceea ce îi permite sa asimileze o experienta angoasanta L~ci,mecanismul iden- tificarii sau introiectarii este combinat cu un al doilea mecanism impor- tant Intrând în rolul agresorului, asumându-si atributele sale sau imi- tând agresivitatea sa, copilul se transforma din persoana amenintata în persoana amenintatoare În Dincolo de principiul placerii (1920), sem- nificatia acestei treceri de la pasiv la activ ca mijloc de a metaboliza un eveniment neplacut sau traumatic este discutata în detaliu: "Daca medicul examineaza gâtul unui copil sau îi face o mica operatie, putem fi aproape siguri ca aceste experiente înspaimântatoare vor face subiec- tul urmatorului joc; însa nu trebuie sa trecem cu vederea faptul ca exis- ta o placere care emana din alta sursa Atunci când copilul trece de la pasivitatea trairii la activitatea jocului, el delega un camarad sa joace rolul dezagreabil pe care el însusi l-a avut, razbunându-se, în felul aces- ta, pe un substitut " (p 17) Ceea ce este adevarat pentru joc este la fel de adevarat în cazul altor comportamente ale copiilor În cazul baiatului care facea grimase si a micutei magiciene nu este foarte clar ce s-a întâmplat cu amenintarea cu care s-au identificat ei însisi, însa, în cazul celuilalt baiat, agresivita- tea preluata de la dentist si de la profesorul de sport a fost dirijata catre exterior Acest proces de transformare ne surprinde în special când angoasa nu este legata de un eveniment din trecut, ci de un eveniment viitor Îmi amintesc de un baiat care avea obiceiul sa sune furios la poarta casei de copii în care locuia Imediat ce i se deschidea usa începea sa îi reproseze îngrijitoarei ca se misca prea încet si ca nu este atenta când suna cineva la usa În intervalul dintre momentul în care suna si cel în care se înfuria, baiatul era cuprins de teama ca nu cumva sa fie certat Identificarea cu agresorul 93 pentru ca a sunat prea insistent De aceea o admonesta pe îngrijitoare înainte ca aceasta sa aiba timp sa se plânga de purtarea lui Vehementa cu care o apostrofa - ca o masura preventiva - indica intensitatea angoasei sale El ataca chiar persoana din partea careia se astepta sa fie agresat, si nu un substitut al acesteia Permutarea rolurilor de atacat si atacator a mers în acest caz pâna la capat Jenny \\f'aelder a descris foarte clar acest proces în cazul unui pacient de cinci ani 1 Atunci când analiza era aproape de a aborda problema masturbarii si fantasmele asociate acesteia, baiatul, care de obicei era timid si inhibat, a devenit foarte agresiv Atitudinea sa pasiva obisnuita s-a modificat, disparând complet trasaturile sale feminine În timpul unei sedinte, pretinzând ca este un leu furios, s-a napustit asupra ana- listei Purta cu el peste tot o nuia, "Sfântul Nicolae", cu care lovea tot ce-i iesea în cale, pe scari, acasa si la mine Mama si bunica sa se plân- geau ca încerca sa le loveasca peste fata Îngrijorarea mamei sale a ajuns la culme când baiatul a vrut sa se joace cu cutitele de bucatarie Anali- za a aratat ca agresivitate a copilului nu corespundea câtusi de putin unei dezinhibitii pulsionale Eliberarea tendintelor sale masculine era înca departe El suferea pur si simplu datorita angoasei De fapt, oda- ta cu constientizarea activitatilor sale trecute si prezente si odata cu ine- renta confesiunii a aparut si teama de pedeapsa Experienta îi aratase ca adultii se supara când descopera astfel de practici la un copil: tipa la el, este palmuit; probabil îi vor si taia o parte a corpului cu un cutit Atunci când micutul meu pacient si-a asumat rolul activ, devenind un leu furios, lovind tot ce-i iesea în cale cu nuiaua sau cu cutitul, el punea în scena si prevenea pedeapsa de care se temea El a introiectat agresi- vitatea adultilor în ochii carora era vinovat si, schimbând partea pasiva cu cea activa, si-a dirijat propriile acte agresive împotriva acelorasi per- soane De fiecare data când se afla pe punctul de a-mi comunica ceea 1 Caz prezentat în cadrul Seminarului de psihanaliza copilului din Viena (vezi Hal!, 1946) 94 Eul si mecanismele de aparare ce el considera ca fiind periculos, agresivitatea sa crestea In cele din urma, si-a dezvaluit gândurile si sentimentele interzise si, dupa discuta- rea si interpretarea lor, nu a mai avut nevoie de "Sfântul Nicolae" pe care pâna atunci il purtase în continuu cu el si l-a lasat la mine acasa Compulsiunea sa de a-i lovi pe ceilalti a disparut în acelasi timp cu tea- ma de a nu fi el însusi batut În "identificarea cu agresorul" recunoastem un stadiu obisnuit in dezvoltarea normala a Supra eului Când cei doi baieti din cazurile pe care le-am descris s-au identificat cu amenintarile cu pedeapsa a celor mai în vârsta, ei au facut un pas important spre constituirea acestei instante psihice: au internalizat critica altor oameni referitoare la com- portamentullor Atunci când un copil repeta în mod constant acest proces al internalizarii si introiecteaza calitatile celor responsabili de cresterea lor, apropriindu-si caracteristicile si parerile lor, el furnizeaza continuu materialul din care se va construi Supraeul sau Însa, in aceas- ta perioada, copilul nu ia înca prea în serios constituirea acestei instan- te , Critica internalizata nu este înca imediat transformata în autocritica Dupa cum am vazut în exemplele pe care le-am dat, critica este diso- ciata de activitatea condamnabila a copilului pentru a fi întoarsa catre exterior Datorita unui nou proces defensiv, identificarea cu agresorul este succedata de un atac direct catre exterior Iata un exemplu mai complicat prin care probabil se va întelege mai bine acest nou proces defensiv Un baiat, atunci când se afla în punc- tul culminant al complexului Oedip, utiliza acest mecanism de aparare pentru a controla fixarea la mama sa Relatiile fericite cu ea erau per- turbate de izbucniri resentimentare Îi facea tot felul de reprosuri, însa o acuzatie misterioasa revenea în mod stereotip: se plângea mereu de curiozitatea mamei Primul pas în elaborarea afectelor sale interzise este usor de remarcat În fantasmele sale, mama stia despre aspiratiile sale libidinale pentru ea si, indignata, îi refuza avansurile Indignarea ei era reprodusa activ de catre baiat prin accesele resentimentare fata de ea Totusi, în contrast cu pacientul lui J enny Waelder, el nu facea repro- Identificarea cu agresorul 95 suri de ordin general, ci un repros anume: curiozitatea Analiza a aratat ca aceasta curiozitate nu tinea de viata pulsionala a mamei, ci de pacientul însusi Dintre toate pulsiunile intricate în relatia cu mama sa, scoptofilia era pulsiunea cel mai greu de stapânit Inversiunea rolurilor era aici completa Baiatul si-a asumat indignarea mamei si, în schimb, i-a atribuit propria curiozitate În anumite momente de rezistenta, o tânara pacienta îi reprosa ana- listei ca este prea secretoasa Ea se plângea ca analista este prea rezer- vata si ca o chinuie cu întrebari asupra unor detalii personale si ca se simtea mizerabil ca nu primea nici un raspuns Apoi reprosurile au încetat pentru a reîncepe dupa o scurta perioada în aceeasi forma ste- reotipa si aparent automata În acest caz putem detecta, din nou, doua faze în procesul psihic Din când în când, datorita unei anume inhibi- tii care o împiedica sa vorbeasca, pacienta omitea în mod constient sa dezvaluie unele fapte intime stia ca astfel încalca regula fundamentala a analizei si se astepta ca analista sa-i faca un repros Ea introiecta reprosul imaginar si, adoptând rolul activ, îl întorcea catre analista: la ea, fazele agresive coincideau exact în timp cu perioadele ei secretoase O critica pe analista pentru ceea ce ea însasi era vinovata Propriul ei comportament secretos era atribuit analistei O alta tânara paciema avea periodic iesiri agresive foarte violente Eu însami, parintii ei, oamenii din jur cu care era în relatii mai putin apro- piate erau, în mod egal, tinta resentimentelor ei Pentru doua lucruri se plânge a, în special, în mod constant Mai întâi, în timpul acestor faze, avea întodeauna sentimentul ca cei din jur tineau fata de ea ceva în secret si era chinuita de dorinta de a afla despre ce este vorba În al doi- lea rând, se simtea profund dezamagita de imperfectiunile prietenilor ei Ca si în ultimul caz citat, perioadele în care pacienta se plânge a ca analista tine un secret coincideau cu perioadele în care ea însasi omitea sa vorbeasca despre anumite lucruri Astfel, fazele agresive ale acestei paciente se declansau automat ori de câte ori fantasmele masturbatorii de care nu era constienta erau pe cale sa transpara în constiinta Limi- 96 Eul si mecanismele de aparare tele pe care le punea celor iubiti corespundeau blamarii la care se astep- ta din partea acestora pentru faptul ca se masturbase în copilarie Se identifica în întregime cu aceasta condamnare pe care o întorcea apoi catre lumea exterioara Secretul pe care toata lumea îl tinea fata de ea era propriul secret al masturbarii, pe care o disimula nu numai fata de ceilalti, ci si fata de ea însasi Din nou, aici agresivitatea pacientei cores- pundea agresivitatii celorlalti, iar "secretul" lor reflecta propria sa retu- Iare Aceste trei exemple ne-au permis sa ne facem o idee asupra originii acestei faze particulare din dezvoltarea functiei Supraeului Chiar si atunci când critica din exterior a fost introiectata, teama de pedeapsa si delictul nu sunt înca asociate în mintea pacientului În momentul în care critica este interiorizata, delictul este proiectat în exterior Aceasta înseamna ca identificarea cu agresorul este completata de o alta masu- ra defensiva, si anume de proiectia culpabilitatii Un Eu care evolueaza în acest mod particular, cu ajutorul mecanis- mului defensiv al proiectiei, introiecteaza autoritatile care îl critica, încorporându-le în Supraeu Astfel este capabil sa proiecteze în exte- rior pulsiunile interzise Acest Eu este intolerant fata de ceilalti înainte de a fi sever cu el însusi El învata sa recunoasca ceea ce este condam- nabil, dar se protejeaza cu ajutorul acestui mecanism defensiv de neplacere a auto-criticii Indignarea vehementa fata de greselile altora reprezinta un fel de predecesor si substitut pentru propriile sentimen- te de culpabilitate Indignarea creste automat atunci când perceptia propriei culpabilitati este iminenta Acest stadiu în dezvoltarea Supraeului reprezinta un fel de faza preliminara a moralitatii Adevara- ta moralitate începe atunci când critica interiorizata, la unison cu exi- gentele Supra eului, coincide cu perceptia propriei culpabilitati de catre Eu Din acel moment, severitatea Supraeului este îndreptata catre inte- rior si individul devine mai putin intolerant fata de ceilalti Dar, o data atins acest stadiu în dezvoltarea sa, Eul trebuie sa îndure neplacerea mult mai acuta a auto-criticii si a sentimentelor de culpabilitate Identificarea cu agresorul 97 Este posibil ca unii oameni sa ramâna blocati la un stadiu interme- diar din dezvoltarea Supraeului si sa nu ajunga niciodata la internaliza- rea aproape completa a procesului critic Desi îsi percep propria culpa- bilitate, ei continua sa manifeste o anume agresivitate în atitudinea fata de alti oameni În astfel de cazuri, Supraeul se comporta fata de ceilalti la fel de nemilos ca si Supraeul fata de Eu în melancolie Pesemne ca atunci când evolutia Supraeului este astfel inhibata, avem un indiciu asupra unui debut blocat al starilor melancolice "Identificarea cu agresorul" reprezinta, pe de o parte, o faza prelimi- nara în evolutia Supraeului si, pe de alta parte, un stadiu intermediar în dezvoltarea paranoiei În primul caz ne reaminteste de mecanismul identificarii, iar în al doilea, de cel al proiectiei În acelasi timp, identi- ficarea si proiectia sunt activitati normale ale Eului care dau rezultate foarte variate în functie de materialul asupra caruia au fost utilizate Combinatia particulara a introiectiei si proiectiei pe care am denu- mit-o "identificare cu agresorul" poate fi privita ca normala numai atâ- ta timp cât Eul utilizeaza acest mecanism în cont1ictul cu autoritatea, adica în efortul sau de a face fata obiectelor angoasante Este un pro- ces defensiv care înceteaza sa mai fie inofensiv, devenind patologic atunci când intervine în viata , amoroasa a individului Când un sot, deplaseaza asupra sotiei propria dorinta de a o însela pentru ca apoi sa îi reproseze cu vehementa ca e infidela, el de fapt introiecteaza repro- surile pe care sotia ar putea sa i le faca si proiecteaza asupra ei o parte din propriul Sine 2 Oricum, intentia lui este de a se proteja pe sine nu împotriva agresivitatii din afara, ci împotriva fortelor perturbatoare din interior care pot pro\"oca o slabire a legaturii libidinale pozitive care-l tine , alaturi de sotia , sa În consecinta, J~i rezultatul este diferit În loc sa adopte o atitudine agresiva împotriva unor fosti inamici din afara, pacientul dezvolta o tîxatie obsesionala fata de sotia sa, iar prin proiec- 2 Cf , Some Neurotic :\lechanisms in Jealousy Paranoia and Homosexuality" (Freud 1922 p 223) 98 Eul si mecanismele de aparare tie, aceasta fixatie ia forma geloziei Când mecanismul proiectiei este utilizat ca aparare impotriva pulsiu- nilor homo sexuale, el se combina si cu alte mecanisme Transformarea in contrariu (în acest caz transformarea iubirii in ura) definitiveaza ceea ce au început introiectia si proiectia, iar rezultatul consta în dezvolta- rea delirurilor paranoide În ambele cazuri de aparare - contra pulsi- unilor heterosexuale sau homosexuale - proiectia nu se mai face la întâmplare Modul in care Eul îsi alege propriile pulsiuni inconstiente este determinat de "materialul perceptiv care tradeaza pulsiunile incon- stiente de acelasi fel ale partenerului "3 Din punct de vedere teoretic, analiza procesului de "identificare cu agresorul" ne ajuta sa decelam diferitele moduri in care sunt utilizate mecanisme de aparare specifice În practica, ne permite sa distingem în transfer accesele de angoasa de cele de agresivitate Atunci când anali- tice, afectul asociat va cauta sa se calmeze, prin abreactie, in transfer • ' Îma, za d,,' în ag,e,ivitatea aduce padffitului constiinta pacientului " ""0""' pulsiuni agresive ;dcntiftca,;j inconstiente silie cu auten- ceea ce el considera ca este o atitudine critica a analistului, ea nu va fi , 1, de loc modificata nici prin "exprimarea ei" nici prin "abreactie" Atâta timp cât pulsiunile inconstiente sunt interzise, ea va creste si nu va dis- parea decât atunci când - ca in cazul baiatului care a marturisit ca se masturba ~ teama de pedeapsa si de Supraeu se va disipa 3 Ibid , p 224 